[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii







                              Bucureşti, 07.02.2001








                    Nr. 73/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege privind aprobarea Ordonanţei de urgenţă a Guvenului nr.234/2000 pentru aprobarea prelungirii participării Guvernului României pentru perioada 2001-2005, la Acordul dintre Comisia Economică pentru Europa a Naţiunilor Unite (CEE/ONU) şi guvernele participante la proiectul Calea Ferată Trans-Europeană (ter) privind fondul de cooperare şi creditare, semnat la Geneva la 17 decembrie 1992.



La întocmirea raportului comisia a avut în vedere şi avizele şi punctele de vedere transmise de:

· Comisia juridică, de disciplină şi imunităţi;

· Comisia pentru buget, finanţe şi bănci;

· Comisia de politică externă;

· Consiliul Legislativ;

· punctul de vedere al Ministerului Lucrărilor Publice, Transporturilor şi Locuinţei;

· punctul de vedere al Ministerului Afacerilor Externe;

· punctul de vedere al Ministerului Finanţelor Publice.



PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege privind aprobarea Ordonanţei de urgenţă a Guvenului nr.234/2000 pentru aprobarea prelungirii participării Guvernului României pentru perioada 2001-2005, la Acordul dintre Comisia Economică pentru Europa a Naţiunilor Unite (CEE/ONU) şi guvernele participante la proiectul Calea Ferată Trans-Europeană (ter) privind fondul de cooperare 

şi creditare, semnat la Geneva la 17 decembrie 1992



Cu adresa nr.108 din 26 februarie 2001, Biroul Permanent al Camerei Deputaţilor, în conformitate cu prevederile art.89 şi 107 din Regulamentul Camerei Deputaţilor, a sesizat în fond în procedură de urgenţă Comisia pentru industrii şi servicii, cu dezbaterea şi avizarea acestui proiect de lege. 



Potrivit art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege menţionat mai sus în şedinţa din data de 06.03.2001.



Membrii comisiei au examinat O.U.G. nr.234/2000 supusă aprobării, expunerea de motive la proiectul de lege, avizele favorabile primite de la Comisia juridică, de disciplină şi imunităţi, Comisia pentru buget, finanţe şi bănci, Comisia de politică externă, Consiliul Legislativ, punctul de vedere al Ministerul Lucrărilor Publice, Transporturilor şi Locuinţei, punctul de vedere al Ministerului Afacerilor Externe, punctul de vedere al Ministerului Finanţelor Publice şi au hotărât cu unanimitate de voturi avizarea favorabilă a proiectului de lege, şi trimiterea lui spre dezbatere şi adoptare în plenul Camerei Deputaţilor în forma adoptată de Senat în cadrul şedinţei din 15 februarie 2001.



Proiectul Calea Ferată Trans-Europeană (TER) a fost iniţiat în anul 1987 sub egida Comisiei Economice pentru Europa a Organizaţiei Naţiunilor Unite (CEER/ONU) şi cu asistenţa Programului Naţiunilor Unite pentru Dezvoltare (PNUD).



Parlamentul României a ratificat participarea la proiectul TER prin Legea nr.124/1994, precum şi prelungirea participării la proiectul TER prin Legea nr.10/1998.



Menţinerea României în cadrul Acordului TER este de o importanţă majoră în ceea ce priveşte integrarea în infrastructura europeană de transport feroviar, în condiţiile în care statele membre ale Uniunii Europene pun un accent deosebit pe dezvoltarea infrastructurii feroviare de transport şi în contextul în care ţara noastră face eforturi deosebite în direcţia integrării în Uniunea Europeană.



În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile
Expert,

Viorela Gondoş

